Pensiangan

Pensiangan, opprinnelig Pensiangon, er en landsby i det sørlige Nabawan-distriktet i Sabah. Bosetningen ligger 114 kilometer sør for landsbyen Nabawan og rundt 20 kilometer nord for grensen til Indonesia. Befolkningen på 307 tilhører alle murut-folket. 

I 1957 ble administrasjonen for Pensiangan-distriktet lagt til Pensiangon av britene.  Da utsendingene fra North Borneo Chartered Company ikke greide å uttale «Pensiangon», ble navnet til Pensiangan. Pensiangon betyr «beliggende mellom to elver», og henspiller til de to elvene Tagol og Saliu som går gjennom landsbyen. 

I 1974 ble administrasjonen flyttet til Nabawan. Det ble bestemt at man skulle få murut-befolkningen til å flytte fra Pensiangan til Nabawan for å gjøre administrasjonen mer effektiv og for å gjøre leveforholdene til folket bedre. Til tross for forsøket ble flere værende i Pensiangan. I 2004 endret selve distriktet navn til Nabawan.

Referanser

Kilder
 Nettstedet til Sabahs regjering: Brief historiy of Nabawan District Office 
 Nettstedet til Sabahs regjering: Tales from Nabawan Pensiangans 

Byer i Sabah
Nord-Borneo